Mikilvægt er að ökumenn fylgist reglulega með ökuljósum og geri úrbætur strax sé þeirra þörf Gott er að hafa ætíð varaperur til taks í bifreiðinni ásamt öðrum varahlutum og öryggistækjum . Í umferðarlögum er skýrt kveðið á um að ljós bifreiða skuli ávallt vera tendruð óháð aðstæðum . Hér á landi eru ekki aðeins birtuskilyrði síbreytileg eftir árstíma heldur er hér enn fremur allra veðra von , skyggni gjarnan slæmt og sýn ökumanna takmörkuð af þeim sökum . Bifreið sem er með ljósin tendruð er mun sýnilegri í umferðinni en sú sem hefur ljósin slökkt . Það á einnig við á vorin og sumrin .